[image: znak Mesta Trnavy]Mestské zastupiteľstvo mesta Trnava
19–06/01/2

9.12.2025
Spolufinancovanie projektu „Cyklotrasa Pri kalvárii v Trnave“
Návrh predkladá:	Návrh spracoval:
Ing. Katarína Koncošová, PhD.	Martina Repčíková
Prednostka MsÚ	vedúca OSPaPM
Spracované: 20.11.2025
Zodpovedá: Ing. Martina Repčíková, vedúca OSPaPM
Číslo spisu: 49551/2025

Návrh uznesenia
k Spolufinancovaniu projektu „Cyklotrasa Pri kalvárii v Trnave
Mestské zastupiteľstvo mesta Trnava po prerokovaní:
Schvaľuje
a) predloženie žiadosti o poskytnutie nenávratného finančného príspevku za účelom realizácie projektu „Cyklotrasa Pri kalvárii v Trnave“, realizovaného v rámci výzvy PSK-MIRRI-013-2024-ITI-EFRR,
b) ciele projektu sú v súlade s platným územným plánom mesta Trnava a platným Programom hospodárskej rozvoja a sociálneho rozvoja mesta Trnava.
c) zabezpečenie financovania prípadných neoprávnených výdavkov projektu z rozpočtu mesta Trnava.
Termín: 31.12.2025

Dôvodová správa
Ministerstvo investícií, regionálneho rozvoja a informatizácie SR ako Riadiaci orgán pre Program Slovensko, vyhlásilo výzvu na predkladanie žiadostí o nenávratný finančný príspevok, zameranej na aktivity týkajúce sa tvorby líniovej cyklistickej infraštruktúry vrátane prvkov dopravného upokojovania a doplnkovej cyklistickej infraštruktúry, kód výzvy PSK-MIRRI-013-2024-ITI-EFRR. 
Mesto Trnava pripravuje v rámci uvedenej výzvy žiadosť o nenávratný finančný príspevok na realizáciu projektu s názvom „Cyklotrasa Pri kalvárii v Trnave“. 
Hlavným cieľom projektového zámeru je v rámci investície mesta „Obnova parku Pri kalvárii v Trnave“, vybudovať cyklotrasu s cieľom podporiť cyklodopravu v meste, znížiť negatívne vplyvy na životné prostredie v intraviláne mesta, zlepšiť mobilitu obyvateľstva a zvýšiť bezpečnosť a komfort všetkých účastníkov dopravy. Cyklotrasa zároveň zabezpečí chýbajúce prepojenie medzi jednotlivými mestskými časťami a záujmovými lokalitami mesta.
Vybudovaním cyklotrasy vznikne chýbajúce napojenie na existujúce cyklotrasy vedúce k obchodným centrám (City Park, športovo-obchodné centrum Merkur), školám (ZŠ s MŠ A. Kubinu, Fakulta masmediálnej komunikácie UCM), cintorínu T. Vansovej, či športoviskám (AŠK Slávia, Aquapark, sport centrum Pohoda). V tesnej blízkosti v rámci parku, popri ktorom je cyklochodník plánovaný, sídli ďalší významný zdroj a cieľ cesty - Krajský pamiatkový úrad Trnava. 
Cyklotrasa sa z jednej strany napojí na zrealizovanú cyklistickú infraštruktúru na ulici Trstínska cesta s jej ďalším napojením na ulice Hospodárska a Šrobárová. Trasovanie cyklotrasy ďalej pokračuje popri parku „Kalvária“ a z druhej strany sa napája na existujúce cyklotrasy na uliciach Pri Kalvárii a Cukrová. 
Cyklotrasa bude plne segregovaná od chodníka pre peších a v lokalite je vylúčená automobilová doprava. Bezpečnosť jej užívateľov podporí celoročné osvetlenie, tiež tak ľahká prístupnosť terénu pre údržbové vozidlá.


Rozpočet projektu:
celkové oprávnené výdavky (COV):	895 040,39 eur
nenávratný finančný príspevok (100 % z COV):	895 040,39 eur
Zdroj EÚ (85% z COV):	760 784,33 eur
Zdroj ŠR (15% z COV):	134 256,06 eur
Spolufinancovanie:	0 eur
Prípadné ďalšie, resp. neoprávnené výdavky pre projekt budú hradené z rozpočtu mesta Trnava.

